3 maniere om ’n kriewelrige kind te kalmeer - Goeie Huishouding
Tuis » 3 maniere om ’n kriewelrige kind te kalmeer
Sommige kinders konsentreer beter wanneer hulle vroetel, en iets soos klei of ’n stresbal behoort die ding te doen. Een studie in die VSA het getoon dat gr. 6-leerders wat stresballe gebruik het, se skryfpunte verbeter het. By leerders met aandaggebrek-hiperaktiwiteitsindroom (AGHS) is daar ’n nóg groter verbetering gesien.
2. Buitenshuise tyd
As jy ’n kind met AGHS het, is dit ’n goeie idee om hom buite te laat speel voordat hy moet kom huiswerk doen. Navorsing toon dat kinders met AGHS beter konsentreer nadat hulle aan buitenshuise aktiwiteite in ’n groen omgewing deelgeneem het – en een studie het getoon dat kinders wat tyd in die natuur of ’n park deurgebring het, hoër toetspunte behaal as dié wat deur ’n stedelike of voorstedelike area met minder plantegroei en meer geboude strukture geloop het.
Ja, sowaar! Toe sielkundiges aan die St. Lawrence University in New York studente gevra het om ’n reeks kognitiewe take uit te voer, soos om logiese raaisels te ontsyfer en getalle agterstevoor op te sê, het diegene wat vooraf vir vyf minute kougom gekou het, beter gevaar as dié wat nie het nie.
“Dankie vir die medikasie” Dogter met AGHS se boodskap aan haar ma